দ্য সিক্সথ সেন্স
দ্য সিক্সথ সেন্স ১৯৯৯ সালে মুক্তিপ্রাপ্ত মার্কিন অতিপ্রাকৃত মনস্তাত্ত্বিক চলচ্চিত্র। চলচ্চিত্রটি রচনা এবং পরিচালনা করেছেন মার্কিন চলচ্চিত্র পরিচালক এম নাইট শ্যামালান। কোল শিয়ার (হেইলি জোল অজমেন্ট) নামে একটি ছেলে তার কিছু মনস্তাত্ত্বিক সমস্যার কারণে বন্ধু মহল এবং স্বাভাবিক সমাজ থেকে বিচ্ছিন্ন হয়ে পড়ে এবং সে দাবী করে "আমি মৃত মানুষ দেখতে পাই"। এই ছেলেটিকে ঘিরেই এর কাহিনি আবর্তিত হয়েছে যাতে ব্রুস উইলিস একজন মনোরোগ বিশেষজ্ঞের ভূমিকায় অভিনয় করেছেন। এই চলচ্চিত্রের মাধ্যমে শ্যামালান চলচ্চিত্র সমাজে একজন লেখক ও পরিচালক হিসেবে প্রতিষ্ঠা পান।